b'\n_START_ARTICLE_\nFinnboge den sterkes saga\n_START_PARAGRAPH_\nFinnboge den sterkes saga (Finnboga saga ramma) er en islendingesaga fra f\xc3\xb8rste del av 1300-tallet. Historien foreg\xc3\xa5r i Flateyjardalur nord p\xc3\xa5 Island, i Norge og i Bysants i siste del av 900-tallet og handler om Finnboge \xc3\x85sbj\xc3\xb8rnsson og hans livsreise fra hittebarn til aktet gammel bonde. Finnboge er ogs\xc3\xa5 omtalt i Landn\xc3\xa5mabok og i Vatnsd\xc3\xa6la saga. Sagaen har blitt beskrevet som \xc2\xabIt has generic affinities with the fornaldars\xc3\xb6gur and riddaras\xc3\xb6gur, and is less realistic in style than many Sagas of Icelanders\xc2\xbb._NEWLINE_Historien begynner med at Finnbogas far \xc3\x81sbj\xc3\xb8rn tvinger guttens mor Torgerd til \xc3\xa5 sette ut det nyf\xc3\xb8dte barnet, som et straff for at Torgerd tillot datteren deres \xc3\xa5 gifte seg med en nordmann uten Asbj\xc3\xb8rns godkjenning. Gutten blir funnet av fattigkvinnen Syrpa og oppfostret av henne under navnet Ur\xc3\xb0arkottr. Han vokser seg raskt stor og sterk, men ogs\xc3\xa5 uregjerlig. Han blir \xc2\xaboppdaget\xc2\xbb av lovsigemannen \xc3\x9eorgeirr Lj\xc3\xb3svetningago\xc3\xb0i, og gjenforent med foreldrene. Siden reiser han til Norge og Bysants, har tjeneste hos keiseren i Bysants, mottar etter hvert kristendommen, og d\xc3\xb8r hjemme p\xc3\xa5 Island som en gammel, rik og aktet mann._NEWLINE_Sagaen er bevart i h\xc3\xa5ndskriftet M\xc3\xb6\xc3\xb0ruvallab\xc3\xb3k fra ca 1340 og i to yngre h\xc3\xa5ndskrifter fra 1400-tallet. Den er oversatt til nynorsk av Aslak Tonna i 1920, og til bokm\xc3\xa5l av Arnhild Mindreb\xc3\xb8 i 2014.'